পূর্ণ অ্যাজিটক সাংমা
পূর্ণ অ্যাজিটক সাংমা (১ সেপ্টেম্বর, ১৯৪৭ - ৪ মার্চ, ২০১৬) একজন ভারতীয় রাজনীতিবিদ যিনি ১৯৮৮ থেকে ১৯৯০ সাল পর্যন্ত মেঘালয়ের ৪র্থ মুখ্যমন্ত্রী এবং ১৯৯৬ থেকে ১৯৯৮ সাল পর্যন্ত লোকসভার ১১তম স্পিকার হিসেবে দায়িত্ব পালন করেছেন। তিনি লোকসভার প্রাক্তন অধ্যক্ষ এবং জাতীয়তাবাদী কংগ্রেস পার্টির অন্যতম প্রতিষ্ঠাতা। তিনি পাবলিক অ্যাফেয়ার্স ক্ষেত্রে ২০১৭ সালে মরণোত্তর ভারতের দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন এবং মেঘালয় থেকে পদ্মবিভূষণের প্রথম প্রাপক ছিলেন।